<classify> HATIMAYE kilele cha Wiki ya Wananchi ni leo, kikitarajiwa kuhitimishwa na mechi ya kimataifa ya kirafi ki kati ya Yanga dhidi ya Kariobangi Sharks ya Kenya kwenye Uwanja wa Taifa, Dar es Salaam.Huo utakuwa mchezo wa kwanza wa kiushindani tangu Yanga iingie kambini mkoani Morogoro kwa zaidi ya wiki tatu kujiandaa na msimu mpya wa Ligi Kuu soka Tanzania Bara na michuano ya kimataifa.Sio mara ya kwanza timu hizo kukutana, Kariobangi iliwahi kuifunga Yanga mabao 3-2 katika michuano ya wadhamini wao ya SpotiPesa iliyofanyika mapema mwaka huu.Kocha wa Yanga, Mwinyi Zahera alisema wachezaji wote wako vizuri na kuita mashabiki na wanachama kuja kwa wingi kwani wachezaji wapya wa msimu wameonyesha wanaweza kuleta matumaini mapya.Wachezaji hawakuanza mazoezi kwa pamoja lakini wote wako vizuri, watu waje kwa wingi waonyeshe mapenzi kwa wachezaji wapya, hawa wa msimu huu watawafurahisha,alisema.Yanga imeona timu hiyo ni kipimo kizuri kwake kuwatizama wachezaji wake wapya kabla ya kucheza mchezo wa Ligi ya mabingwa Afrika dhidi ya Township Rollers ya Bostwana wiki ijayo.Mabingwa hao wa kihistoria wakiwa kwenye kambi yao Morogoro walicheza michezo kadhaa ya kujipima nguvu dhidi ya timu za vijana ambapo walishinda zote dhidi ya mabingwa wa Burundi Aigle Noir mabao 3-0, Moro Kids 2-0, Tanzanite 10-1 dhidi ya TNT Academy 7-0 na Mawenzi bao 1-0.Ni mara ya kwanza Yanga inafanya tamasha la kuwakutanisha pamoja kwani ilizoeleka kwa watani zao wa jadi Simba wamekuwa wakifanya hivyo kila mwaka. Yanga itatumia tamasha hilo kutambulisha wachezaji wapya waliosajiliwa msimu huu.Akizungumzia maandalizi ya tamasha hilo Makamu Mwenyekiti wa Yanga Fredrick Mwakalebela alisema mambo yamekamilika kwa asilimia 99, huku akihimiza mashabiki wao kutumia tamasha hilo kuchangia damu katika zoezi litakalofanyika kuanzia saa 2:00 asubuhi kwenye uwanja huo wa taifa.Kabla ya mchezo huo utakaochezwa saa 10:00 jioni alisema kutakuwa na mechi za utangulizi za wakongwe wa Yanga dhidi ya Pamba na mechi ya wasanii wa bongo muvi dhidi ya muziki.  <topic>: michezo 